**KAIŠIADORIŲ JAUNIMO REIKALŲ TARYBOS**

 **SUSIRINKIMO PROTOKOLAS**

2018-11-06 Nr.14

Susirinkimo vieta: Kaišiadorys, Katedros g. 4

Susirinkimo pirmininkas: Dženeta Taraškevičienė

Susirinkimo sekretorius: Eglė Grendienė

# Dalyvavo: Robertas Šustavičius, Tomas Stepanavičius, Tomas Vaicekauskas, Vytenis Tomkus

Darbotvarkė:

1. Tauragės rajono patirtis – lyderių ugdymas

2. Elektrėnų savivaldybės patirtis – mokinių įdarbinimas

3. Jaunimo pilietiškumas

1. SVARSTYTA. Tauragės rajono patirtis – lyderių ugdymas

Jaunimo koordinatorė Eglė Grendienė pristato Tauragės rajono savivaldybės patirtį. Ši savivaldybė bendradarbiaudama su Kauno technologijos universitetu įgyvendino 3 mėnesių lyderystės mokymus 100 jaunuolių. Savivaldybei tai kainavo 20 000 eur. Savivaldybė mato didelę naudą investuodama į jaunus žmones ir jų lyderystės įgūdžių ugdymą. Robertas Šustavičius siūlo mokykloms būti partneriais šiame projekte. Meras Vytenis Tomkus siūlo paieškoti projektinio finansavimo, prie kurio būtų galima prisidėti jaunimui skirtomis lėšomis. Kitų metų biudžete tikrai nebus tokių didelių lėšų, kaip gali skirti Tauragės savivaldybė, bet sudėjus lėšas iš skirtingų šaltinių galima mokymams skirti lėšų pagal poreikį.

NUTARTA. Palaikyti lyderių ugdymo iniciatyvą ir ieškoti papildomo projektinio finansavimo.

2. SVARSTYTA. Elektrėnų savivaldybės patirtis – mokinių įdarbinimas

Eglė Grendienė Jaunimo reikalų tarybai papasakoja apie Elektrėnų savivaldybės patirtį įdarbinant mokyklinio amžiaus jaunuolius verslo įmonėse. Ši savivaldybė prisideda 50 proc. minimalios mėnesinės algos prie moksleivių darbo užmokesčio. Meras Vytenis Tomkus iškelia klausimą kokios yra Užimtumo tarnybos priemonės įdarbinant jaunimą? Nusprendžiama pasidomėti šiomis priemonėmis.

NUTARTA. Išsiaiškinti kokias priemones mokinių įdarbinimui siūlo Užimtumo tarnyba.

3. SVARSTYTA. Jaunimo pilietiškumas

Tomas Stepanavičius pasakoja, kad seniau pilietiškumo pamokos buvo skirtos kontrolinių darbų perrašymui ir apie pilietiškumą kalbėta labai mažai. Jo siūlymas yra parengti informaciją ir išplatinti per mokyklas, kad jaunimas žinotų kaip galima dalyvauti visuomenės veikloje. Taip pat siūlomas susitikimas su Švietimo, kultūros ir sporto skyriumi aptarti pilietiškumo dėstymą 11 ir 12 klasėse.

NUTARTA. Aptarti pilietiškumo dėstymą 11 ir 12 klasėse su Švietimo, kultūros ir sporto skyriaus vedėja.

Susirinkimo pirmininkė Dženeta Taraškevičienė

Susirinkimo sekretorė Eglė Grendienė